**Teijo-Talot Oy** on suomalainen rakennusalan yritys, joka on erikoistunut modulaariseen puurakentamiseen. Yritys valmistaa tehtaalla täysin valmiiksi rakennettuja moduuleista koostuvia rakennuksia, jotka ovat siirtokelpoisia kiinteästi mukana kulkevan maanvaraisen betoniperustuksen ansiosta. Yrityksen ydinosaamista on koulu-, päiväkoti- ja hoivakotirakentaminen julkiselle sektorille sekä yksityisille palveluntuottajille.

Yrityshistoria
--------------

Teijo-Talo Oy perustettiin vuonna 2000 Perniöön Teijon kylään. Yritys valmisti toimintansa alkuaikoina pääasiassa omakotitaloja ja muita kuluttajille suunnattuja pienrakennuksia, jotka rakennettiin betoniperustuksia myöten valmiiksi yrityksen tehtaalla kuljetettiin yhdessä osassa asiakkaan tontille. Yritys siirsi myöhemmin tuotantotilansa Perniön Joutnaan, jossa sen pääkonttori edelleen sijaitsee, sekä laajensi toimintaansa eri puolille Suomea perustamalla valmistavat tehtaat myös Keski-Pohjanmaalle Halsualle (*Teijo-Talot Pohjanmaa Oy)*, Hämeeseen Tuulokseen (*Teijo-Talot Häme)*, Savoon Varkauteen (*Teijo-Talot Savo*) ja Lappiin Sodankylään (*Teijo-Talot Lappi Oy).* Tehtailla oli yhteinen valmistuskonsepti, markkinointi ja tuotemerkki. Kaikki viisi tehdasta ja Teijo-Rent Oy fuusioituvat 1.6.2015 yhdeksi yhtiöksi: Teijo-Talot Oy:ksi. .

  

Keväällä 2018 yritys teki strategisen päätöksen keskittää liiketoimintansa julkiseen palvelurakentamiseen ja yritysten toimitilarakentamiseen, ja luopui samalla kuluttajille suunnattujen valmistalojen myynnistä. Kesällä 2021 toteutettujen yritysjärjestelyjen myötä Teijo-Talot Oy laajensi toimintaansa hoivakotirakentamiseen. Joulukuussa 2022 Teijo-Talot siirtyi osaksi suomalaista perheyhtiö Onvest Oy:tä. Onvest Oy:n tavoitteena on kehittää suomalaista teollista liiketoimintaa, kiinteistöliiketoimintaa sekä sijoitustoiminnan kautta muuta yritystoimintaa.

Tuotantokonsepti
----------------

Teijo-Talot Oy:n tuotantokonsepti perustuu alun perin hyötymallisuojattuun nosto- ja siirtomenetelmään, joka mahdollistaa rakennusten valmistamisen tehtaalla tehokkaissa ja valvotuissa olosuhteissa. Yritys valmistaa modulaarisia ja siirrettäviä puurakennuksia, jotka täyttävät teknisiltä ominaisuuksiltaan pysyvän rakennuksen määräykset ja ohjeet sekä laatuvaatimukset. Rakennukset koostuvat yhdestä tai useammasta rakennusmoduulista, ja ne voivat olla joko yksi- tai kaksikerroksisia. Yksittäisen rakennusmoduulin maksimikoko on kuljetussyistä 7 x 14,5 metriä. Rakennusmoduulit valmistetaan lähes valmiiksi tehtaalla ja kuljetetaan tontille erikoiskuljetuksina rekan lavetilla. Tontilla moduulit lasketaan etukäteen tarkkaan valmistellulle sorapatjalle, liitetään toisiinsa ja kytketään vesi-, viemäri- ja sähköverkkoihin. Asennus on nopeaa ja yhdessä osassa toimitettavat rakennukset ovat jopa saman päivän aikana käyttöönottovalmiita ja käyttöönottotarkastettuja. 

Tehtaiden tuotantokapasiteetti on noin 250 rakennusmoduulia.

Katso myös
----------

* Siirrettävä talo

Lähteet
-------

1. ↑  YTJ-tietopalvelu (haku: "teijo talot") *Yritys- ja yhteisötietojärjestelmä*. Patentti- ja rekisterihallitus.  Arkistoitu 12.5.2012. Viitattu 24.7.2008.
2. ↑  Historia, Teijo-Talot Oy *(luettu 23.7.2008)*
3. ↑  Toimitus, Teijo-Talot Oy *(luettu 23.7.2008)*

Aiheesta muualla
----------------

* Yrityksen internet-sivusto